OMS, îngrijorată de situația epidemică din Brazilia. La terapie intensivă gradul de ocupare este de 90%.
Organizaţia Mondială a Sănătăţii exprimă preocupare privind situaţia epidemică din Brazilia. Unele unităţi de terapie intensivă din Brazilia sunt suprasolicitate, având deja un grad de ocupare de peste 90%. În Brazilia s-au înregistrat peste 800.000 de cazuri de coronavirus şi 40.919 decese.
Organizaţia Mondială a Sănătăţii
(OMS) a exprimat preocupare, vineri după-amiază, în legătură cu situaţia
epidemiei de coronavirus din Brazilia, informează cotidianul Le Figaro."Unele unităţi de terapie intensivă sunt suprasolicitate, având deja un grad de ocupare de peste 90%", a declarat Mike Ryan, directorul OMS responsabil de situaţii de urgenţă medicală.Totuşi,
sistemul medical brazilian "încă funcţionează", a precizat oficialul
OMS.Brazilia a depăşit 800.000 de cazuri de coronavirus, cu 30.412 infecţii suplimentare în ultimele 24 de ore. Până în prezent, în Brazilia s-au înregistrat 40.919 decese cauzate de coronavirus.La nivel mondial, se înregistrează peste 7,5 milioane de cazuri de coronavirus şi 422.760 de decese, potrivit datelor centralizate de Universitatea Johns Hopkins.